section_heading: Radnja
paragraph_text: Reuben Tishkoff (Elliott Gould) i najomraženiji biznismen u Las Vegasu, Willy Bank (Al Pacino), grade novi hotel u Las Vegasu. Nakon što je osigurao ključne stvari za Banka, Reuben je prisiljen prepisati svoj udio na njega. Bank ga ostavlja sa žetonom od deset tisuća dolara, a Reuben primjećuje kako je Bank promijenio ime iz "The Midas" u svoje ime, "The Bank". Zbog pretrpljenog stresa povezanog s poslovnim gubitkom Reubena pogađa srčani udar. Ostatak Oceanovih jedanaest - Danny Ocean (George Clooney), Rusty Ryan (Brad Pitt), Linus Caldwell (Matt Damon), Basher Tarr (Don Cheadle), Frank Catton (Bernie Mac), Virgil Malloy (Casey Affleck), Turk Malloy (Scott Caan), "Nevjerojatni" Yen (Shaobo Qin), Saul Bloom (Carl Reiner) i Livingston Dell (Eddie Jemison) - Tess i Isabel su izostavljene jer to jednostavno "nije njihova bitka" - okuplja se oko njegova kreveta, a kažu im kako bi mogao preživjeti ako bi imao nešto za živjeti. Odlučuju potpuno uništiti Banka na dva načina.